**Notă informativă**

**privind participarea la Reuniunea reprezentanților ministerelor educației a statelor membre in Spațiul European al Învățămîntului Superior la Bologna Folow -up Group, Luxemburg, 8-9 septembrie 2015**

In perioada 8-9 septembrie 2015, dna Nadejda Velișco, șefa Direcției Învățămînt superior și dezvoltare a științei a participat la **Reuniunea reprezentanților ministerelor educației a statelor membre in Spațiul European al Învățămîntului Superior,** care s-a desfășurat la Luxemburg. Evenimentul a fost organizat de către Ministerul Educației din Luxemburg care deține co-președenția la Bologna Folow-Up Group de comun cu cei de Liechtenstein.

Evenimentul a întrunit factori de decizie din cadrul ministerelor educației, reprezentanți ai mediului academic din statele membre ale Procesului de la Bologna, pentru a discuta principalele realizări ale Spațiului European al Învățămîntului Superior, precum și perspectivele dezvoltării acestuia după anul 2015.

În cadrul evenimentului a fost prezentat Raportul privind implementarea procesului Bologna și recomandări pentru dezvoltarea Spațiului European al Învățămîntului Superior.

În cadrul reuniunii au fost discutate și aprobați termenii de referință pentru următoarele grupuri de lucru:

* Pentru monitorizarea implementării procesului Bologna ;
* Pentru implementarea reformelor structurale;
* Pentru cooperarea internațională;
* Pentru revizuirea suplimentului la diplomă;
* Pentru pregătirea Forumului de Politici Bologna;
* Pentru pregătirea bunelor practici de implementarea a prevederilor procesului Bologna.

Aceste grupuri au misiunea de a pregăti informațiile necesare preconizate pentru Conferința miniștrilor educației care va avea loc în anul 2018.

Drept bază pentru desfășurarea activităților grupului Bologna Folow-UP o reprezintă decizia finală a Conferinței miniștrilor educației de la Erevan 2015 - *Comunicatul de la Erevan*, precum și *Decizia Forumului de Politici Bologna.*

În aceste context, Republica Moldova va deține co-președenția la Bologna Folow-Up Group de comun cu Olanda în perioada 1 ianuarie-30 iunie 2016. Pe parcursul lunii ianuarie 2016 ministerul educației este responsabil de organizarea board-ului grupului Bologna la Chisinau. În cadrul ședinței de la Luxemburg au fost prezentate prioritățile țării în domeniul învățămîntului în perioada nominalizată ( se anexează).

Nadejda Velișco, șefă a direcției învățămînt superior și dezvoltare aștiinței